ประจำเดือนขาด เกือบจะ 2 เดือบแล้วค่ะ มีอาการเหมือจะมีประจำเดือนแต่มีเป็นลิ่มเลือดสีน้ำตาลๆเล็กๆออกมาแทนไม่มากเล็กนิดเดียวตอนปัสสาวะ มีอาการได้ 2 วัน แต่ลิ้มเลือดนั้นออกมาเล็กมากๆ พอวันที่ 3 มีเหมือนตกขาวเป็นลิ่มๆเหมือนตกขาวปนเลือดค่ะ แต่ไม่มีอาการ ปวดเต้า เสียนหัว อาเจียนร่วมนะคะ
สวัสดีค่ะ หากประจำเดือนมาขาดมา 2 เดือน แล้วได้มีเลือดออกมาในปริมาณเล็กน้อย แนะนำควรลองตรวจหาการตั้งครรภ์ดูเป็นอันดับแรก หากตรวจพบ การมีเลือดออกดังกล่าว อาจเกิดจากภาวะแทรกซ้อนจากการตั้งครรภ์ได้ เช่น แท้งคุกคาม เป็นต้น ซึ่งในกรณีนี้ ควรรีบไปพบสูติ-นรีแพทย์โดยเร็วค่ะแต่หากตรวจไม่พบการตั้งครรภ์ เลือดที่ออกอาจเกิดจาก- การทำงานผลิตฮอร์โมนของรังไข่ผิดปกติ- มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วม- ความผิดปกติที่มดลูก เช่น เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น- มีโรคในระบบอื่นๆ เช่น ภาวะไทรอยด์ฮอร์โมนผิดปกติหากตรวจไม่พบการตั้งครรภ์ อาจลองสังเกตเลือดที่ออกไปก่อน หากยังคงมีเลือดออกกะปริดกะปรอยออกมาอีกเรื่อยๆ หรือประจำเดือนยังคงขาดหายไป หรือยังมีตกขาวปนเลือด ตกขาวคล้ายหนอง หรือมีปวดท้องน้อยมาก ก็ควรไปพบสูติ-นรีแพทย์ค่ะ